FINNOMENA Market Alert: ตลาดหุ้นเวียดนามปรับตัวขึ้นแรง 2.84% จากแรงซื้อของนักลงทุนต่างชาติ - FINNOMENA
ก่อนปิดตลาดช่วงบ่ายวันที่ 25 พ.ย. ดัชนี VN 30 ปรับตัวขึ้นแรง 2.84% สู่ระดับ 971 จุด จากแรงซื้อของนักลงทุนต่างชาติที่เข้ามาซื้อกลับเป็นจำนวน 877.62 พันล้านดอง มากที่สุดในรอบสัปดาห์
25 พ.ย. 2565

ก่อนปิดตลาดช่วงบ่ายวันที่ 25 พ.ย. ดัชนี VN 30 ปรับตัวขึ้นแรง 2.84% สู่ระดับ 971 จุด จากแรงซื้อของนักลงทุนต่างชาติที่เข้ามาซื้อกลับเป็นจำนวน 877.62 พันล้านดอง มากที่สุดในรอบสัปดาห์ โดยหุ้นในภาคอสังหริมทรัพย์มีการปรับตัวขึ้นแรงหลังจากถูกแรงกดดันจากความกังวลของการผิดนัดชำระคืนหุ้นกู้ของ No Va Land Investment Group(NVL) ตลอดเดือนที่ผ่านมา ซึ่งแม้ว่า NVL จะยังไม่สามารถแก้ปัญหาที่เกิดขึ้นในปัจจุบันได้เสร็จสิ้น แต่มีพัฒนาการเชิงบวกจาก Ho Chi Minh city Real Estate Associate ได้ร้องต่อทางการให้ยืดระยะเวลากำหนดไถ่ถอนหุ้นกู้ของบริษัทผู้พัฒนาอสังหาริมทรัพย์เพิ่มขึ้นอีกหนึ่งปี เพื่อลดแรงกดดันและเพิ่มความเชื่อมั่นแก่นักลงทุนและตลาดหุ้นกู้ที่ถูกผลกระทบจากภาคอสังหาริมทรัพย์ในช่วงที่ผ่านมา
นอกจากนี้แรงกดดันที่ลดลงได้ส่งผลต่อหุ้นกลุ่มธนาคารและประกันภัยทำให้ปรับตัวขึ้น 2.57% กลุ่มหลักทรัพย์ปรับตัวขึ้นถึง 6.88% และภาคอสังหาริมทรัพย์ปรับตัวขึ้น 3.53% โดยหลักทรัพย์ที่ปรับตัวขึ้นแรงโดยส่วนใหญ่เป็นกลุ่มที่มีพื้นฐานดี เป็นที่นิยมของนักลงทุนต่างชาติในช่วงที่ผ่านมา เช่น BID TCG VIC VNM MSN HPG เป็นต้น
FINNOMENA Investment Team มองว่าตลาดหุ้นเวียดนามจะยังคงมีความผันผวนในระยะสั้นเกี่ยวกับสภาพคล่องของหุ้นกลุ่มอสังหาฯ และคุณภาพสินเชื่อของกลุ่มการเงิน ในขณะที่ความกังวลอื่นๆ เริ่มมีทิศทางเบาบางลงจาก ค่าเงินดองมีความผันผวนน้อยหลังถูกปรับสมดุลให้เข้าใกล้สกุลเงินในภูมิภาคมาก และอัตราดอกเบี้ย overnight rate ปรับตัวลงและอยู่ในระดับทรงตัว
และเรายังคงมุมมองระยะยาวเช่นเดิม จากศักยภาพในการเติบโตทางเศรษฐกิจ ปัจจัยพื้นฐานที่ยังคงแข็งแกร่ง อีกทั้งระดับ Valuation อยู่ในระดับที่ถูกเมื่อเทียบกับหุ้นโลก โดยปัจจุบัน P/E 12M ของตลาดหุ้นเวียดนามอยู่ที่ 8.3 เท่า หรือ -2.9 S.D. ในรอบ 10 ปี รวมไปถึงแรงเข้าซื้อสะสมของนักลงทุนต่างชาติเพิ่มเติม ซึ่งสะท้อนผ่านทาง Foreign Limit ของหุ้นต่างๆ ยังคงเต็มและมีค่า Premium ในระดับสูง ซึ่งในระยะสั้นเราเริ่มเห็นสัญญาณในการกลับเข้าไปลงทุนในตลาดหุ้นเวียดนามอีกครั้งในช่วงใกล้ๆนี้ หลังภาคอสังหาริมทรัพย์เริ่มมีทิศทางที่ดูดีขึ้น
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเวียดนาม
แชร์บทความ: